《八月兵入京师十月广州始得平安消息 其五》
明代·黎民表

午夜闻班马，清朝遂解围。风尘双目短，消息万方稀。

保障逾青海，宸居正紫微。柴门候远使，喜极倒裳衣。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。